
ΤΕΥΧΟΣ ΔΕΥΤΕΡΟ 


Αρ 


. Φύλλου 2204 


ΑΠΟΦΑΣΕΙΣ 

Αριθμ. 7141 _ 

Έγκριση Κανονισμού Μεταπτυχιακών Σπουδών 
του Διιδρυματικού Προγράμματος Μεταπτυχια¬ 
κών με τίτλο: «Μοριακή Βιολογία - Βιοϊατρική» 
τωνΤμημάτων Βιολογίας και Ιατρικήςτου Πανεπι¬ 
στημίου Κρήτης, καθώς καιτου Ινστιτούτου Μο¬ 
ριακής Βιολογίας και Βιοτεχνολογίας (Ι.Μ.Β.Β.) 
του Ιδρύματος Τεχνολογίας και Έρευνας (Ι.Τ.Ε.), 
σύμφωνα με το ν. 4485/2017 (ΦΕΚ 114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239 τ.Α'/1973) 
περί καθορισμού του τίτλου και της έδρας του εν Κρή¬ 
τη ιδρυθέντος Πανεπιστημίου, του ν.δ. 114/1974 (ΦΕΚ 
310 τ.Α'/1974) περί τροποποιήσεως και συμπληρώσεως 
του ν.δ. 87/1973 (ΦΕΚ 159 τ.Α'/1973) «περί ιδρύσεως 
Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ..., του 
ν. 259/1976 (ΦΕΚ 25 τ.Α'/1976) περί τροποποιήσεως 
και συμπληρώσεως των περί Πανεπιστημίων Θράκης 
και Κρήτης κειμένων διατάξεων, τις διατάξεις του π.δ. 
103/1983, (ΦΕΚ 48/15.04.1983, τ.Α') - Αυτοδύναμη λει¬ 
τουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Το υπ'αριθμ. π.δ. 96/2013 (Φ.Ε.Κ. 133/τ.Α7 
05.06.2013) για την «Κατάργηση - συγχώνευση τμη¬ 
μάτων - Μετονομασία Σχολής στο Πανεπιστήμιο Κρή¬ 
της», όπως τροποποιήθηκε και ισχύει με το υπ' αριθμ. 
π.δ. 128/2013 (Φ.Ε.Κ. 195/τ.Α'/17.09.2013), και τις εκ- 
δοθείσες μετ' αυτού διαπιστωτικές πράξεις του Πρύ¬ 
τανη, υπ'αριθμ. 10.953/31.07.2013, 10.954/31.07.2013 
και 10.955/31.07.2013 (Φ.Ε.Κ. 1959/τ.Β /12.08.2013). Το 
ν. 4452/2017 (Φ.Ε.Κ. 17/τ.Α'/15.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων - Μετονομασία Σχολής στο Πανεπιστήμιο 
Κρήτης», παράγραφος 4.Την υπ'αριθμ. 57356/Ζ1 υπουρ¬ 


γική απόφαση ΦΕΚ 1413/τ.Β'/25-04-2018 περί Μετονο- 
μασίας της Σχολής Επιστημών Υγείας του Πανεπιστημίου 
Κρήτης σε Ιατρική Σχολή του Πανεπιστημίου Κρήτης. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ'αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του Νόμου 4485/2017 (ΦΕΚ 114/τ.Α'/04-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

δ.Τις διατάξειςτου άρθρου 13 «Σύγκλητος» παρ. 2, εδ. 
ιε, Ιζ, ιη, του ΚΕΦ. Δ' «ΟΡΓΑΝΑΤΩΝ Α.Ε.Ι. ΚΑΙ ΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του άρθρου 31 «Όργανα διοίκησης 
των Π.Μ.Σ. και των Διδακτορικών Σπουδών» του ΚΕΦ. 
ΣΤ' «Δεύτερος και Τρίτος Κύκλος Σπουδών» και τις δια¬ 
τάξεις των άρθρ. 32 «Ίδρυση Π.Μ.Σ.» έως και άρθρ. 37 
«Πόροι χρηματοδότηση Π.Μ.Σ.» και άρθρ. 43 «Διατμη- 
ματικά ή διιδρυματικά Π.Μ.Σ. Διδακτορικές διατριβές με 
συνεπίβλεψη» ΚΕΦ. ΣΤ' του ν. 4485/2017 (ΦΕΚ 114 Α') 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις». 

8. Τις διατάξεις του άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος και Τρίτος Κύκλος Σπου¬ 
δών» του ως άνω νόμου. 

9. Τις διατάξεις του άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν. 4009/2011 (Φ.Ε.Κ. Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ.Α'/ 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ τ.Α'/130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚ τ.Α'/156/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 υπουργική απόφαση «Εφαρμογή του 
Συστήματος Συσσώρευσης Πιστωτικών Μονάδων» (ΦΕΚ 
τ.Β'/1466/13-08-2007). 

12. Τις διατάξεις του άρθρου 2 του Ν. 3861/2010 (ΦΕΚ 
τ.Α'/112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιήθηκε 
και ισχύουν με τις διατάξεις του άρθρου 23 του ν. 4210/ 
2013 (ΦΕΚ τ.Α /254/21-11 -2013), του άρθρου 197 του 
ν. 4281/2014 (ΦΕΚ τ.Α'/160/8-8-2014), του άρθρου 31 
του π.δ. 28/2015 (ΦΕΚ 34 Α723-3-2015) περί "κωδικο¬ 
ποίησης διατάξεων για την πρόσβαση σε δημόσια έγ¬ 
γραφα και στοιχεία, του άρθρου 375 του ν. 4412/2016 
(ΦΕΚ τ.Α /147/08-08-2016 καθώς και την εκδοθείσα υπ' 
αριθ. ΥΠΟΙΚ Δ6 1127865/ΕΞ2010/30-09-2010 απόφαση. 

13. Την υπ'αριθμ. 216772/Ζ1 (ΦΕΚ4334/Β712-12-2017) 
υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχια¬ 
κών Σπουδών» και τις εγκυκλίους εφαρμογής υπ'αριθμ. 
163204/Ζ1/29-09-2017 «Εφαρμογή των διατάξεων του ν. 
4485/17 (ΑΊ14) για θέματα μεταπτυχιακών σπουδών και 
εκπόνησης διδακτορικών διατριβών-λοιπά θέματα ΑΔΑ: 
ΨΙΜΖ4653ΠΣ-0Ρ2 και ιδίως το εδ. 3, υπ'αριθμ. 164530/ 
Ζ1/03-10-2017 «Άμεσες ενέργειες και χρονοδιάγραμμα 
όσον αφορά τη λειτουργία των Ειδικών Λογαριασμών 
Κονδυλίων Έρευνας (Ε.Λ.Κ.Ε.) των Α.Ε.Ι. μετά τη δημο¬ 
σίευση του ν. 4485/2017 (ΑΊ14), υπ'αριθμ. 203446/ 
Ζ1/22-11-2017 «Διευκρινίσεις σχετικά με την εφαρ¬ 
μογή διατάξεων του ν. 4485/2017 (ΑΊ 14), υπ'αριθμ. 
227378/Ζ1/22.12.2017 «Εφαρμογή των διατάξεων του 
ν. 4485/2017 (ΑΊ 14) για θέματα μεταπτυχιακών σπου¬ 
δών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Το απόσπασμα πρακτικών της Συνέλευσης του 
Τμήματος Βιολογίας (συνεδρίαση 08.02.2018) και της 
Γενικής Συνέλευσης της Μονοτμηματικής Σχολής Επιστη¬ 
μών Υγείας-Τμήματος Ιατρικής (9.2.2018) σχετικά με την 
κατάρτιση του Κανονισμού Μεταπτυχιακών Σπουδών 
του Διιδρυματικού Προγράμματος Μεταπτυχιακών με 
τίτλο: «Μοριακή Βιολογία - Βιοϊατρική» των Τμημάτων 


Βιολογίας και Ιατρικής του Πανεπιστημίου Κρήτης, κα¬ 
θώς και του Ινστιτούτου Μοριακής Βιολογίας και Βιο¬ 
τεχνολογίας (Ι.Μ.Β.Β.) του Ιδρύματος Τεχνολογίας και 
Έρευνας (Ι.Τ.Ε.). 

16. Την εισήγηση με αριθμ. 2η/13.02.2018 της Επι¬ 
τροπής Μεταπτυχιακών Σπουδών του Πανεπιστημίου 
Κρήτης. 

17. Την απόφαση της Συγκλήτου του Πανεπιστημίου 
Κρήτης υπ'αριθμόν 383/15-02-2018. 

18. Την απόφαση του Διοικητικού Συμβουλίου υπ' 
αριθμ. 370/27-26/21-2-2018 του Ιδρύματος Τεχνολογί¬ 
ας και Έρευνας. 

19. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών του Διι- 
δρυματικού Προγράμματος Μεταπτυχιακών Σπουδών 
με τίτλο: «Μοριακή Βιολογία - Βιοϊατρική» τωνΤμημάτων 
Βιολογίας και Ιατρικήςτου Πανεπιστημίου Κρήτης, καθώς 
και του Ινστιτούτου Μοριακής Βιολογίας και Βιοτεχνο¬ 
λογίας (Ι.Μ.Β.Β.) του ΙδρύματοςΤεχνολογίας καΓΕρευνας 
(Ι.Τ.Ε.), όπως αυτός κατατέθηκε και έχει ως ακολούθως: 

1. Παρουσίαση Προγράμματος 

ΤαΤμήματα Βιολογίας και Ιατρικήςτου Πανεπιστημί¬ 
ου Κρήτης με το Ι.Μ.Β.Β.-Ι.Τ.Ε. λειτουργούν Διϊδρυματικό 
Πρόγραμμα Μεταπτυχιακών Σπουδών (Δ.Π.Μ.Σ.), που 
οδηγεί στην λήψη Διπλώματος Μεταπτυχιακών Σπουδών 
(Δ.Μ.Σ.) στην επιστημονική περιοχή της Μοριακής Βιο- 
λογίας-Βιοϊατρικής. Τη διοικητική στήριξη του Δ.Π.Μ.Σ. 
αναλαμβάνει το Τμήμα Βιολογίας. 

Αντικείμενο του Π.Μ.Σ. είναι η παροχή υψηλού επιπέ¬ 
δου μεταπτυχιακής εκπαίδευσης στην περιοχή της Μορι¬ 
ακής Βιολογίας-Βιοϊατρικής. Σκοπός του Προγράμματος 
είναι η προετοιμασία άριστα εκπαιδευμένων στελεχών 
για σταδιοδρομία στη Βιολογική/Βιοϊατρική έρευνα, 
εκπαίδευση, δημόσιες υπηρεσίες και τον παραγωγικό 
τομέα. 

Οι ερευνητικές ομάδες που συμμετέχουν από τους 
τρεις συνεργαζόμενους φορείς (Τμήμα Βιολογίας,Τμήμα 
Ιατρικής και Ι.Μ.Β.Β.) εξασφαλίζουν άριστη εκπαίδευση 
σε όλο το φάσμα της σύγχρονης Μοριακής Βιολογίας, 
και δραστηριοποιούν τους φοιτητές σε επιστημονική 
έρευνα που έχει ως στόχο την κατανόηση μοριακών μη¬ 
χανισμών και την ανάπτυξη ιατρικών και τεχνολογικών 
εφαρμογών. 

2. Προσωπικό και Όργανα του Δ.Π.Μ.Σ. 

Προσωπικό. Στο Δ.Π.Μ.Σ. συμμετέχουν μέλη Δ.Ε.Π. των 

συνεργαζόμενωνΤμημάτωντου Πανεπιστημίου Κρήτης 
και Ερευνητές, Ε.Α.Ε. και συνεργαζόμενοι Ερευνητές του 
Ι.Μ.Β.Β.-Ι.Τ.Ε. που έχουν συναφείς με το Δ.Π.Μ.Σ. ειδικότη¬ 
τες. Νέα μέλη από συνεργαζόμενα Τμήματα/ Ιδρύματα 
ορίζονται μετά από πρόταση 2 μελών του προγράμματος 
και την έγκριση της Ε.Δ.Επ. Προϋπόθεση για συμμετοχή 
στο Δ.Π.Μ.Σ. είναι το νέο μέλος να έχει ερευνητική δρα¬ 
στηριότητα στο Ηράκλειο. 

Εκλεγμένα και μη διορισμένα μέλη Δ.Ε.Π. που βρίσκο¬ 
νται στο Ηράκλειο και έχουν εργαστήριο και σχέση εργα¬ 
σίας με το Π.Κ. ή το Ι.Τ.Ε., μπορούν να γίνονται «συνεργα- 
ζόμενα» μέλη του προγράμματος προσωρινά μέχρι τον 

διορισμό τους. Τα συνεργαζόμενα μέλη θα πρέπει να 
προτείνονται από μέλη του προγράμματος και να εγκρί- 
νονται από την Ε.Δ.Επ., όπως και τα κανονικά μέλη. Τα 
συνεργαζόμενα μέλη θα μπορούν να διδάσκουν και να 
δέχονται φοιτητές στο εργαστήριό τους.Τα συνεργαζό- 
μενα μέλη δεν μπορούν να εκλέγουν, να εκλέγονται και 
να συμμετέχουν σε όργανα του Προγράμματος. 

Μέλη του Δ.Π.Μ.Σ. που δεν συμμετείχαν σε καμία δρα¬ 
στηριότητα του Προγράμματος (διαλέξεις, επίβλεψη 
φοιτητών, αξιολόγηση φοιτητών, επιλογή υποψηφίων 
κ.λπ.) για μια τριετία διαγράφονται αυτομάτως από το 
Πρόγραμμα. 

Ειδική Διϊδρυματική Επιτροπή. Η Ειδική Διϊδρυματική 
Επιτροπή (Ε.Δ.Επ.) είναι εννεαμελής, και συγκροτείται 
από μέλη Δ.Ε.Π. που εκλέγονται από τις Γενικές Συνελεύ¬ 
σεις των δύο συ μ μετεχόντων Τμημάτων και από ερευνη¬ 
τές που υποδεικνύονται από το Ι.Μ.Β.Β (κατά αναλογία 
του αριθμού των Μελών/διδασκόντων του στο Δ.Π.Μ.Σ), 
με διετή θητεία, και από δύο εκπροσώπους φοιτητών 
που εκλέγονται από το σύνολο των μεταπτυχιακών φοι¬ 
τητών προγράμματος για ετήσια θητεία, σύμφωνα με τις 
διατάξεις του ν. 4485/2017, άρθρο 31, παρ. 4. 

Σύμφωνα με τον τρέχοντα αριθμό των μελών του Προ¬ 
γράμματος (Τμ. Βιολογίας-17 μέλη Δ.Ε.Π.,Τμ. Ιατρικής-10 
μέλη ΔΕΠ, Ι.Μ.Β.Β.-9 ερευνητές, 1 Ε.Λ.Ε., 2 συνεργαζόμενα 
μέλη Δ.Ε.Π. άλλων Α.Ε.Ι, 1 συνεργαζόμενος ερευνητής 
Ι.Π.), η τρέχουσα Ειδική Διϊδρυματική Επιτροπή (Ε.Δ.Επ.) 
του Δ.Π.Μ.Σ. συγκροτείται από: 

τρία (3) μέλη Δ.Ε.Π., ανεξάρτητα βαθμίδας, από το Τμή¬ 
μα Βιολογίας του Πανεπιστημίου Κρήτης 
δύο (2) μέλη Δ.Ε.Π., ανεξάρτητα βαθμίδας, από το Τμή¬ 
μα Ιατρικής του Πανεπιστημίου Κρήτης 
δύο (2) Ερευνητές ή Ε.Λ.Ε. από το ΊδρυμαΤεχνολογίας 
και Έρευνας 

δύο (2) μεταπτυχιακούς φοιτητές του Δ.Π.Μ.Σ. 

Η Ε.Δ.Επ. του Δ.Π.Μ.Σ. ασκεί όλες τις αρμοδιότητες 
Συνέλευσης. Συγκεκριμένα, είναι αρμόδια για την κα¬ 
τάρτιση του Προγράμματος Σπουδών, τη συγκρότηση 
των επιτροπών αξιολόγησης των υποψηφίων Μ.Φ., τον 
ορισμό των μελών των εξεταστικών επιτροπών, την απο¬ 
νομή μεταπτυχιακών διπλωμάτων και κάθε άλλο θέμα 
που προβλέπεται από επί μέρους διατάξεις. 

Ο Πρόεδρος της Ε.Δ.Επ., όπως και ο Διευθυντής του 
Προγράμματος, προέρχονται από το Τμήμα που έχει τη 
διοικητική στήριξη του προγράμματος. Πρόεδρος της 
Ε.Δ.Επ. μπορεί να είναι ο Διευθυντήςτου Προγράμματος 
και της Συντονιστικής Επιτροπής. Η θητεία του Προέ¬ 
δρου της Σ.Ε. μπορεί να ανανεωθεί μία φορά. 

Η Συντονιστική Επιτροπή (Σ.Ε.) του Δ.Π.Μ.Σ. είναι αρ¬ 
μόδια για την παρακολούθηση και το συντονισμό λει¬ 
τουργίας του προγράμματος και αποτελείται από πέντε 
(5) μέλη που εκλέγονται από την Ε.Δ.Επ. για διετή θητεία, 
με τρόπο που να εξασφαλίζεται η εκπροσώπηση όλων 
των συνεργαζόμενων φορέων.Τα μέλη της Σ.Ε. δύνανται 
να είναι και μέλη της Ε.Δ.Επ.. Δικαίωμα εκλογής στη Σ.Ε. 
έχουν όλα τα μέλη του Δ.Π.Μ.Σ. και κατά προτεραιότητα 
μέλη του Προγράμματος που δεν συμμετέχουν σε Σ.Ε. 
άλλου Προγράμματος Μεταπτυχιακών Σπουδών. 

Στις συνεδριάσεις της Σ.Ε. μπορούν να παρευρίσκονται 


οι Πρόεδροι των δύο συνεργαζόμενων Τμημάτων και ο 
Διευθυντήςτου Ι.Μ.Β.Β. 

Ο Διευθυντήςτου Δ.Π.Μ.Σ. είναι μέλοςτηςΣ.Ε., ανήκει 
στην βαθμίδα του Καθηγητή ή Αναπληρωτή Καθηγητή, 
προέρχεται από το Τμήμα Βιολογίας, που έχει την διοικη¬ 
τική στήριξη του Προγράμματος, έχει συναφές γνωστικό 
αντικείμενο με αυτό του Προγράμματος, εκλέγεται από 
την Ειδική Διϊδρυματική Επιτροπή (Ε.Δ.Επ.) του Προ¬ 
γράμματος και ασκεί τα καθήκοντα που ορίζονται στον 
Κανονισμό Μεταπτυχιακών Σπουδών. Ο Διευθυντήςτου 
Δ.Π.Μ.Σ. εισηγείται στα αρμόδια όργανα των Ιδρυμάτων 
για κάθε θέμα που αφορά στην αποτελεσματική λειτουρ¬ 
γία του προγράμματος και δεν μπορεί να έχει περισσό¬ 
τερες από δύο (2) συνεχόμενες θητείες. 

Σε περίπτωση απουσίας του Διευθυντή του Δ.Π.Μ.Σ. 
τα καθήκοντάτου εκπληρώνονται από τον Αναπληρωτή 
Διευθυντή του Προγράμματος. Ο Αναπληρωτής Διευθυ¬ 
ντής ορίζεται επίσης από την Ε.Δ.Επ. με διετή θητεία που 
μπορεί να ανανεωθεί. 

Ο Διευθυντής Δ.Π.Μ.Σ. (και σε περίπτωση κωλύματος 
ο Αναπληρωτής του) έχει τις ακόλουθες αρμοδιότητες: 
α) συγκαλεί την Ε.Δ.Επ και τη Σ.Ε., καταρτίζει την ημε¬ 
ρήσια διάταξη και προεδρεύει των εργασιών τους, 
β) εισηγείται στην Ε.Δ.Επ για τα θέματα της αρμοδιότη- 
τάς της για τα οποία δεν απαιτείται εισήγηση από άλλο 
όργανο, γ) μεριμνά για την εφαρμογή των αποφάσεων 
της Ε.Δ.Επ και της Σ.Ε., δ) κατ’ εξουσιοδότηση της Σ.Ε. ή 
της Ε.Δ.Επ συγκροτεί επιτροπές για τη μελέτη ή διεκπε¬ 
ραίωση συγκεκριμένων θεμάτων, ε) έχει την ευθύνη για 
την καταγραφή των πρακτικών, στ) μαζί με τα υπόλοιπα 
μέλη της Σ.Ε. έχει την ευθύνη για τον ετήσιο οικονομικό 
απολογισμό του προγράμματος, ζ) κατά τη λήξη της θη¬ 
τείας του, έχει την ευθύνη για τον αναλυτικό απολογισμό 
ερευνητικού και εκπαιδευτικού έργου του Δ.Π.Μ.Σ. 

Οι διδάσκοντες του Δ.Π.Μ.Σ. προέρχονται, σε ποσοστό 
τουλάχιστον ογδόντα τοις εκατό (80%), από: 

- μέλη Δ.Ε.Π. ή αφυπηρετήσαντα μέλη Δ.Ε.Π. τωνΤμη- 
μάτων Βιολογίας και Ιατρικής 

- μέλη Ε.Ε.Π., Ε.ΔΙ.Π. και Ε.Τ.Ε.Π.τωνπαραπάνωΤμημά- 
των, οι οποίοι είναι κάτοχοι διδακτορικού διπλώματος, 

- Ερευνητές, όπως ορίζονται στο ν. 4386/2016, άρθρο 
16, του Ιδρύματος Τεχνολογίας καΓΕρευνας, 

- Ειδικούς Λειτουργικούς Επιστήμονες (Ε.Λ.Ε.), όπως 
ορίζονται στο ν. 4386/2016, άρθρο 16, οι οποίοι είναι 
κάτοχοι διδακτορικού διπλώματος, 

- Διδάσκοντες σύμφωνα με το π.δ. 407/1980 (Α' 112) ή 
το άρθρο 19 του ν. 1404/1983 (Α' 173) ή την παρ. 7 του 
άρθρου 29 του ν. 4009/2011 

3. Τίτλοι Σπουδών 

Το Δ.Π.Μ.Σ. οδηγεί στο Δίπλωμα Μεταπτυχιακών 
Σπουδών (Δ.Μ.Σ.) στη «Μοριακή Βιολογία - Βιοϊα- 
τρική» (Μ35 ϊθγ' 5 άθςΓθθ, Μ5ς, ίη «ΜοΙθευΙθΓ ΒίοΙοςγ - 
Βίοιπθάίείηθ»). 

Το Δίπλωμα Μεταπτυχιακών Σπουδών είναι δημόσιο 
έγγραφο. 

Μετά την περάτωση των σπουδών, όπως ορίζονται 
στον παρόντα Κανονισμό, το Δ.Μ.Σ. απονέμεται από 
το Τμήμα Βιολογίας σε επίσημη τελετή που οργανώνει 
το Τμήμα Βιολογίας του Πανεπιστημίου Κρήτης. Στο 




23690 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2204/13.06.2018 


δίπλωμα αναγράφονται το Τμήμα Βιολογίας-Σχολής 
Θετικών και Τεχνολογικών Επιστημών σε συνεργασία 
με το Τμήμα Ιατρικής-Σχολής Επιστημών Υγείας και το 
Ι.Μ.Β.Β.-Ιδρύματος Τεχνολογίας και Έρευνας το όνομα 
και επώνυμο του Μ.Φ. και η ημερομηνία απονομής. Το 
Δίπλωμα υπογράφεται από τον Πρύτανη του Πανεπι¬ 
στημίου Κρήτης, τον Πρόεδρο τουΤμήματος Βιολογίας 
καιτον Γραμματέα τουΤμήματος Βιολογίας. Ο τύπος του 
Διπλώματος οφείλει να είναι σύμφωνος μετά κανονιστι¬ 
κά κείμενα του Πανεπιστημίου Κρήτης. 

4. Διάρκεια Σπουδών 

Οι μεταπτυχιακές σπουδές αρχίζουν κατά κανόνα την 
πρώτη εβδομάδα του χειμερινού ακαδημαϊκού εξαμή¬ 
νου. Η ακριβής ημερομηνία καθορίζεται εκάστοτε από 
την Ε.Δ.Επ. Σε περιπτώσεις που συντρέχουν ειδικοί λόγοι, 
η Ε.Δ.Επ μπορεί να αποφασίσει την έναρξη του Δ.Π.Μ.Σ. 
στην αρχή του εαρινού εξαμήνου. 

Η διάρκεια σπουδών που οδηγούν στη λήψη Δ.Μ.Σ. εί¬ 
ναι τέσσερα (4) ακαδημαϊκά εξάμηνα και δεν υπερβαίνει 
τα έξι (6) εξάμηνα. Σε περίπτωση υπέρβασης των χρονι¬ 
κών αυτών ορίων, ο Μ.Φ. χάνει όλα τα δικαιώματα και τις 
χορηγίες που απορρέουν από τη φοιτητική του ιδιότητα 
και η Σ.Ε. εξετάζει τη διαγραφή του από το Πρόγραμμα. 

Σε εξαιρετικές περιπτώσεις, είναι δυνατό, μετά από δι¬ 
καιολογημένη αίτηση του Μ.Φ. και σχετική απόφαση της 
Σ.Ε., να χορηγείται άδεια απουσίας και να μην προσμε- 
τράται τμήμα του χρόνου (μέχρι 1 έτος) στα παραπάνω 
αναφερόμενα χρονικά όρια. 

Οι Μ.Φ. που γίνονται δεκτοί στο Πρόγραμμα είναι πλή¬ 
ρους και αποκλειστικής φοίτησης. Σε εξαιρετικές περι¬ 
πτώσεις είναι δυνατή η εξ αρχής αποδοχή υποψηφίων με 
καθεστώς μερικής φοίτησης στο πρόγραμμα μετά από 
αιτιολογημένη αίτηση στην Ε.Δ.Επ. και εφόσον υπάρχουν 
αποδεικτικά στοιχεία άλλης θέσης πλήρους ή μερικής 
απασχόλησης στην Κρήτη, σύμφωνα και με τις διατά¬ 
ξεις του νόμου, ν. 4485/2017, άρθρο 33. Για Μ.Φ. μερικής 
φοίτησης η διάρκεια σπουδών είναι έξι (6) ακαδημαϊκά 
εξάμηνα (κατ' ελάχιστον 21 μήνες) και δεν μπορεί να 
υπερβεί τα οκτώ (8) εξάμηνα. 

5. Κανονισμός και Πρόγραμμα Σπουδών 

Το πρώτο έτος μεταπτυχιακών σπουδών θεωρείται δο¬ 
κιμαστικό. Η αξιολόγηση της απόδοσης στα μαθήματα 
και τις εργαστηριακές ασκήσεις, καθώς και η συνολική 
εκτίμηση για τις δυνατότητες του Μ.Φ. να ανταποκριθεί 
στις απαιτήσεις του προγράμματος, αποτελούν βασικά 
κριτήρια για την ανανέωση της αποδοχής του Μ.Φ. στο 
Μεταπτυχιακό Πρόγραμμα και για την ανανέωση της 
υποτροφίας, εφ’ όσον αυτή υπάρχει, μετά την πάροδο 
δωδεκάμηνου. Ελάχιστη προϋπόθεση για τη συνέχιση 
των σπουδών είναι να επιτευχθεί μέσος όρος βαθμολο¬ 
γίας >7/10 στα μαθήματα που προβλέπει το Πρόγραμμα 
Σπουδών (ελάχιστη βαθμολογία σε κάθε μάθημα >5) 
και αντίστοιχα στις 3 εργαστηριακές ασκήσεις (οι δύο 
μέσοι όροι δεν συμψηφίζονται). Εφόσον ο Μ.Ο. των μα¬ 
θημάτων είναι μικρότερος του 7/10 ο φοιτητής μπορεί 
να επαναλάβει μαθήματα στα οποία έλαβε κάτω του 7/10 
το 3ο εξάμηνο των σπουδών. Επανάληψη εργαστηρια¬ 
κής άσκησης δεν είναι δυνατή. Η ανανέωση αποδοχής 
γίνεται από τη Σ.Ε. 


Το περιεχόμενο και η διάρκεια των μαθημάτων μπορεί 
να εκσυγχρονίζεται και να αναπροσαρμόζεται κάθε χρό¬ 
νο από την Ε.Δ.Επ. Οι Μ.Φ. είναι υποχρεωμένοι να συγκε¬ 
ντρώσουν συνολικά 120 πιστωτικές μονάδες ΕΈΤ5 και να 
παρακολουθήσουν τουλάχιστον 200 ώρες μαθημάτων. 
Η γλώσσα διεξαγωγής των μαθημάτων είναι η ελληνική 
ή η αγγλική. Οι παρουσίες των φοιτητών στα μαθήμα¬ 
τα είναι υποχρεωτικές. Αν συντρέχουν σοβαροί λόγοι, 
οι Μ.Φ. μπορούν να χάσουν μέχρι και το 1/5 των ωρών 
διδασκαλίας κάθε μαθήματος. Σε αντίθετη περίπτωση 
δεν εξετάζονται στο μάθημα. Μετά το τέλος των μαθη¬ 
μάτων και για διάστημα ενός μήνα πραγματοποιούνται 
τα Σεμινάρια Γνωριμίας. Πρόκειται για διαλέξεις-παρου- 
σιάσεις των ερευνητικών τομέων του Προγράμματος, 
που αποσκοπούν στην ενημέρωση των φοιτητών για 
τις παρεχόμενες ερευνητικές δυνατότητες και το σω¬ 
στότερο σχεδίασμά του υπόλοιπου των σπουδών τους. 
Οι παρακολουθήσεις των Σεμιναρίων Γνωριμίας είναι 
υποχρεωτικές. 

Ο τρόπος εξέτασης των μαθημάτων καθορίζεται από 
τους διδάσκοντες και μπορεί να περιλαμβάνει γραπτές ή 
προφορικές εξετάσεις, προφορικές ή γραπτές εργασίες. 

Κατά τη διάρκεια του πρώτου έτους πραγματοποιού¬ 
νται τρεις εργαστηριακές ασκήσεις (ΐΌΐ3ΐίοη5) σε τρεις 
διαφορετικές ερευνητικές ομάδες, υπό την επίβλεψη 
μελών του Δ.Π.Μ.Σ. Κατά την διάρκεια κάθε άσκησης, οι 
Μ.Φ. υποχρεούνται να εκπονήσουν δίμηνο ερευνητικό 
πρόγραμμα συμμετέχοντας ενεργά στις εργασίες της 
ερευνητικής ομάδας και να υποβάλλουν γραπτή αναφο¬ 
ρά στον υπεύθυνο του εργαστηρίου εντός 10 ημερών 
από τη λήξη της άσκησης. Η επίδοση στις ασκήσεις αυτές 
βαθμολογείται από τους υπευθύνους εντός 10 ημερών. Η 
πρώτη άσκηση καθορίζεται με κλήρωση από την Σ.Ε. με¬ 
ταξύ Ε.Υ. που έχουν δηλώσει συμμετοχή στην κλήρωση. 
Η δεύτερη και τρίτη άσκηση διενεργείται σε εργαστήριο 
της επιλογής των Μ.Φ. μετά από έγκριση της Σ.Ε. η οποία 
συνεκτιμά την προτίμηση των Μ.Φ. και τη διαθεσιμότητα 
των εργαστηρίων. Οι Μ.Φ. δηλώνουν τις προτιμήσεις 
τους για 2ο και 3ο γοϊβϊιοπ το νωρίτερο μία εβδομάδα 
πριν την λήξη του προηγούμενου και οπωσδήποτε μετά 
το πέρας του συνόλου των Σεμιναρίων Γνωριμίας. 

Σε όλες τις περιπτώσεις, δεν επιτρέπεται η ταυτόχρονη 
άσκηση (γοϊβϊϊοπ) δύο ή περισσότερων Μ.Φ. στο ίδιο ερ¬ 
γαστήριο, εφόσον υπάρχουν διαθέσιμες θέσεις σε άλλα 
εργαστήρια. Από τον παραπάνω περιορισμό εξαιρούνται 
οι νέοι Καθηγητές/ Ερευνητές, εντός των δύο πρώτων 
ετών από το διορισμό τους στο Ηράκλειο. Αυτοί έχουν 
το δικαίωμα να απασχολήσουν συγχρόνως δύο Μ.Φ. για 
Γοΐθΐίοη, μέχρι του ανώτατου ορίου των 4 ΐΌΐ3ΐίοπ5 ανά 
έτος. Προβλήματα που τυχόν προκύπτουν από την τή¬ 
ρηση των ανωτέρω επιλύονται από τη Σ.Ε. 

Το πρόγραμμα σπουδών αξιολογείται από τους Μ.Φ. 
μετά το τέλος του πρώτου έτους σπουδών ως προς το 
περιεχόμενο, την αποτελεσματικότητα και τον βαθμό 
επίτευξης των στόχων του, μέσω ειδικού ερωτηματο¬ 
λογίου το οποίο πρέπει να κατατίθεται από το φοιτητή 
ταυτόχρονα με την αίτηση ορισμού Ε.Υ. 

Μεταπτυχιακή Διπλωματική Εργασία (Μ.Δ.Ε.) 

Μετά την επιτυχή ολοκλήρωση των μαθημάτων και 

Γθΐ3ΐίοη5, μετά το πέρας του πρώτου έτους σπουδών, ο 
Μ.Φ. δηλώνει με γραπτή δήλωση στη Σ.Ε. σε ποια ερευ¬ 
νητική ομάδα επιθυμεί να εκπονήσει το κύριο ερευνη¬ 
τικό του έργο με σύμφωνη γνώμη του Επιστημονικού 
Υπεύθυνου (Ε.Υ.) της ομάδας και συγχρόνως ορίζονται 
δεύτερος και τρίτος εξεταστής (μπορεί να είναι και εκτός 
Προγράμματος και από το εξωτερικό). Ο Ερευνητικός 
Υπεύθυνος (επιβλέπων) πρέπει να είναι Μέλος του Προ¬ 
γράμματος. Αλλαγή του Ε.Υ. μπορεί να γίνει αποδεκτή 
μετά από αιτιολογημένη αίτηση του Μ.Φ. προς την Σ.Ε. 
Κάθε Ε.Υ. δεν μπορεί να έχει περισσότερους από 2 Μ.Φ. 
από κάθε έτος εισακτέων στο εργαστήριό του. 

Τελικές Εξετάσεις (Τ.Ε.) 

ΟιΤ.Ε. αποτελούνται από: 

- Γραπτή αναφορά της Μ.Δ.Ε. 

- Δημόσια Παρουσίαση της Μ.Δ.Ε. και εξέταση από την 
τριμελή εξεταστική επιτροπή (Ε.Ε.). 

Η Γραπτή Αναφορά της Μ.Δ.Ε. αποτελείται από του¬ 
λάχιστον 15.000 λέξεις (μη συμπεριλαμβανομένων των 
βιβλιογραφικών αναφορών). Η γλώσσα συγγραφής είναι 
η ελληνική ή η αγγλική (με περίληψη στα Αγγλικά ή τα 
Ελληνικά ανάλογα με την γλώσσα συγγραφής). 

Η Γραπτή Αναφορά πρέπει να κατατεθεί στην Ε.Ε. του¬ 
λάχιστον 2 εβδομάδες πριν την ημερομηνία της εξέτασης. 

Η Γραπτή Αναφορά της Μ.Δ.Ε. πρέπει να αξιολογηθεί 
με >7/10 για να θεωρηθεί επιτυχής. Εφόσον το κρίνουν οι 
εξεταστές μπορεί να ζητήσουν διορθώσεις, προσθήκες, 
ή ακόμα και πειράματα ώστε η ποιότητα της αναφοράς 
να δικαιολογεί το Δ.Μ.Σ.. 

Αν σε γραπτή εργασία κάποιου Μ.Φ. διαπιστωθεί 
λογοκλοπή ή αν ο Μ.Φ. έχει παραποιήσει πειραματικά 
δεδομένα, ο εν λόγω Μ.Φ. διαγράφεται αυτόματα με 
απόφαση της Ε.Δ.Επ. 

Μέλη του προγράμματος δεν μπορούν να είναι εξετα¬ 
στές σε περισσότερες από 3 Ε.Ε. ταυτόχρονα. 

Ο Μ.Φ. θεωρείται ότι περάτωσε επιτυχώς τις σπουδές 
του και του απονέμεται Δίπλωμα Μεταπτυχιακών Σπου¬ 
δών (Δ.Μ.Σ.) εφ'όσον: 

α. συμπλήρωσε τα απαιτούμενα εξάμηνα σπουδών, 

β. περάτωσε επιτυχώς τα μαθήματα και τις εργαστη¬ 
ριακές ασκήσεις (ΐΌΐ3ΐίοη5) 

γ. ολοκλήρωσε ένα πλήρες ακαδημαϊκό έτος Μ.Δ.Ε. 

δ. επέτυχε βαθμό τουλάχιστον 7 στηνΤελική Εξέταση 
της Μ.Δ.Ε. 

Ο τελικός βαθμός του Δ.Μ.Σ. υπολογίζεται με βάση 
τους παρακάτω συντελεστές βαρύτητας: Μαθήματα: 1 
Κοΐ3ΐίοη5:1 Γραπτή αναφορά της Μ.Δ.Ε.: 1 

Αντίγραφα της τελικής γραπτής αναφοράς της Μ.Ε.Ε., 
θεωρημένο από τον επιβλέποντα, κατατίθενται υπο- 
χρεωτικώς στην Γραμματεία του Προγράμματος, δια¬ 
φορετικά θεωρείται ότι ο Μ.Φ. δεν έχει περατώσει τις 
μεταπτυχιακές του σπουδές. 

Πιστωτικές Μονάδες Ε0Τ5 

Το Πρόγραμμα εφαρμόζει το Ευρωπαϊκό Σύστημα Με¬ 
ταφοράς και Συσσώρευσης Πιστωτικών Μονάδων (Ε(ΙΤ5). 

Η μεταφορά μονάδων γίνεται μεταξύ προγραμμάτων 
που έχουν συνάψει διμερή συμφωνία όπως προβλέπει το 
σύστημα Ε(ΙΤ5. Οι Πιστωτικές Μονάδες για κάθε μάθημα, 
άσκηση ή γραπτή εργασία καθορίζονται παρακάτω. 


Φοιτητές με Δ.Μ.Σ. από άλλα προγράμματα της ημε¬ 
δαπής ή ανάλογες σπουδές της αλλοδαπής που γίνο¬ 
νται δεκτοί στο πρόγραμμα, μπορούν ανάλογα με τις 
πρότερες σπουδές τους να κατοχυρώσουν μέρος ή το 
σύνολο των 60 υποχρεωτικών Ε0Τ5 του πρώτου έτους 
σπουδών μετά από απόφαση της Επιτροπής Επιλογής και 
έγκριση της Ε.Δ.Επ. Σ'αυτή την περίπτωση τα Ε(ΙΤ5 που 
κατοχυρώνονται για κάθε υποψήφιο ανακοινώνονται 
παράλληλα με τα αποτελέσματα της επιλογής. 

Το πρόγραμμα και οι αντίστοιχες πιστωτικές μονάδες 
Ε(ΙΤ5 των δύο πρώτων ετών σπουδών είναι συνοπτικά 
το παρακάτω: 

1 ο Εξάμηνο - Υποχρεωτικά μαθήματα 
ΒΙΟ 1408 Βιοεπιστήμες και Τεχνολογία, 7 Ε0Τ5 
ΒΙΟ 1411 Βιοπληροφορική-Υπολογιστική Βιολογία, 2 
Ε(ΙΤ5 

ΒΙΟ 1403 Μοριακή Οργάνωση της Ζωής, 7 Ε(ΙΤ5 
ΒΙΟ 1404 Κυτταρική Οργάνωση της Ζωής, 7 Ε0Τ5 
ΒΙ01405 Πολυκυτταρική Οργάνωση της Ζωής, 7 Ε(ΙΤ5 
Υποχρεωτική παρακολούθηση Σεμιναρίων Γνωριμίας 
2ο Εξάμηνο 

Τρεις υποχρεωτικές εργαστηριακές ασκήσεις στα ερ¬ 
γαστήρια των μελών του προγράμματος ή των συνερ- 
γαζόμενων προγραμμάτων, διάρκειας 2 μηνών εκάστη, 
10 Ε0Τ5 ανά άσκηση. 

Υποχρεωτική παρακολούθηση ενημερωτικών διαλέ¬ 
ξεων σε επιλεγμένα θέματα όπως, βιοηθική, ηθική στην 
έρευνα, επιχειρηματικότητα, τρόπος συγγραφής εργα¬ 
σιών και προτάσεων. 

3ο Εξάμηνο 

Πειραματική - Εργαστηριακή Έρευνα, Βιβλιογραφική 
Έρευνα, 30 Ε0Τ5 

Ανάπτυξη και εκτέλεση κυρίως ερευνητικού θέματος 
διάρκειας τουλάχιστον 18 εβδομάδων 
4ο Εξάμηνο 

Περάτωση της εργαστηριακής έρευνας, συγγραφή 
Μεταπτυχιακής Διπλωματικής Εργασίας και Δημόσια 
Παρουσίαση Εργασίας (Μ.Δ.Ε.), 30 ΕΈΤ5, διάρκειας του¬ 
λάχιστον 18 εβδομάδων 

Για μεταπτυχιακούς φοιτητές μερικής απασχόλησης 
τα μαθήματα, οι εργαστηριακές ασκήσεις και η ερευνη¬ 
τική απασχόληση κατανέμονται ως εξής στα εξάμηνα 
σπουδών. 

1 ο Εξάμηνο 

ΒΙΟ 1408 Βιοεπιστήμες καιΤεχνολογία 
ΒΙΟ 1411 Βιοπληροφορική-Υπολογιστική Βιολογία. 
ΒΙΟ 1403 Μοριακή Οργάνωση της Ζωής 
2ο Εξάμηνο 

Δύο εργαστηριακές ασκήσεις στα εργαστήρια των 
μελών του προγράμματος ή των συνεργαζόμενων Προ¬ 
γραμμάτων, διάρκειας 2 μηνών εκάστη. 

3ο Εξάμηνο 

Μία εργαστηριακή άσκηση σε εργαστήριο των μελών 
του προγράμματος ή των συνεργαζόμενων Προγραμμά¬ 
των, διάρκειας 2 μηνών. 

ΒΙΟ 1404 Κυτταρική Οργάνωση της Ζωής 
ΒΙΟ 1405 Πολυκυτταρική Οργάνωση της Ζωής 

4ο Εξάμηνο 

Πειραματική - Εργαστηριακή Έρευνα 

5ο και 6ο Εξάμηνο 

Όπως το 3ο και 4ο Εξάμηνο των Μ.Φ. πλήρους απα¬ 
σχόλησης. 

6. Διαδικασία εισαγωγής νέων Μεταπτυχιακών Φοιτη¬ 
τών στο Πρόγραμμα 

Η πρόσκληση εκδήλωσης ενδιαφέροντος (προκήρυ¬ 
ξη) για συμμετοχή στο Δ. Π.Μ.Σ. αναρτάται τον Φεβρου- 
άριο-Απρίλιο κάθε έτους στο διαδίκτυο. 

Στο Πρόγραμμα γίνονται δεκτοί κάτοχοι πτυχίου ή τε¬ 
λειόφοιτοι Α.Ε.Ι. της ημεδαπής ή ισότιμου πτυχίου Α.Ε.Ι. 
της αλλοδαπής σύμφωνα με τις προϋποθέσεις που προ¬ 
βλέπει ο Ν. 4485/2017. 

Η 11 μελής Επιτροπή Επιλογής νέων Μ.Φ. συγκροτείται 
από: 1) ένα μέλος του Προγράμματος από τοΤμήμα Βιο¬ 
λογίας οριζόμενο από τον Πρόεδρο του Τμήματος, 2) ένα 
μέλος του Προγράμματος από τοΤμήμα Ιατρικής οριζό¬ 
μενο από τον Πρόεδρο του Τμήματος, 3) ένα μέλος του 
Προγράμματος οριζόμενο από το Ι.Μ.Β.Β., 4) δύο μέλη 
του Προγράμματος από το Τμήμα Βιολογίας, δύο από 
το Τμήμα Ιατρικής και δύο από το Ι.Μ.Β.Β. επιλεγόμενα 
κατ' έτος με κλήρωση που διενεργείται από την Ε.Δ.Επ, 
και 5) το Διευθυντή Σπουδών του Προγράμματος και 
τον Αναπληρωτή του. Δεν επιτρέπεται η συμμετοχή σε 
μέλη που την ίδια χρονιά συμμετέχουν σε επιτροπή αξι¬ 
ολόγησης άλλου προγράμματος με το οποίο υπάρχουν 
κοινοί υποψήφιοι Μ.Φ., εφόσον υπάρχει ικανός αριθμός 
μελών για τη συγκρότηση 11 μελούς Επιτροπής Επιλογής. 
Κατά τη διάρκεια των συνεντεύξεων υποψηφίων Μ.Φ., 
οι διδάσκοντες του Προγράμματος μπορούν να είναι 
παρόντες χωρίς δικαίωμα να υποβάλλουν ερωτήσεις. 

Η επιλογή των υποψηφίων γίνεται με βάση τα ακό¬ 
λουθα κριτήρια: 

• Βαθμός Πτυχίου ή βεβαίωση αναλυτικής βαθμολογί¬ 
ας για τους τελειόφοιτους 

• Επίδοση σε προπτυχιακά μαθήματα σχετικά με την 
ειδίκευση 

• Επαρκής γνώση της Αγγλικής γλώσσας 

• Αξιολόγηση συστατικών επιστολών 

• Προσωπική συνέντευξη 

Στην προφορική συνέντευξη συνεκτιμώνταιτα αποτε¬ 
λέσματα δύο συνεντεύξεων του υποψηφίου με ισάριθμα 
μέλη του Προγράμματος που ορίζονται με ευθύνη της 
Συντονιστικής Επιτροπής και συνέντευξης ενώπιον της 
11 μελούς Επιτροπής Επιλογής. Η προφορική συνέντευ¬ 
ξη ενώπιον της 11 μελούς Επιτροπής Επιλογής γίνεται 
σε θέματα ευρύτερου επιστημονικού ενδιαφέροντος 
και αποβλέπει: α) στην διαπίστωση του κατά πόσον οι 
ατομικές συνεντεύξεις αντανακλούν την γενική κατάρ¬ 
τιση του υποψηφίου και την εικόνα που σκιαγραφούν 
οι συστατικές επιστολές, β) στην αξιολόγηση άλλων χα¬ 
ρακτηριστικών του υποψηφίου και γ) στη διαμόρφωση 
(ανάλογα με τις προηγηθείσες σπουδές) μιας εικόνας 
των ειδικών αναγκών και ιδιαιτεροτήτων του υποψηφί¬ 
ου στην περίπτωση που θα γίνει δεκτός (επιπρόσθετα 
μαθήματα, κ.λ.π.). 

• Κάθε άλλο στοιχείο σχετικό με τα προσόντα του υπο¬ 
ψηφίου που αποδεικνύεται από τα δικαιολογητικά που 
κατατίθενται. 


Ο αριθμός εισακτέων ορίζεται κατ' ανώτατο όριο σε 
τριάντα (30) φοιτητές. Η οριστική απόφαση για τον αριθ¬ 
μό των εισακτέων μεταπτυχιακών φοιτητών, η σειρά επι¬ 
τυχίας και η χορήγηση υποτροφίας λαμβάνεται από την 
Ε.Δ.Επ. του Δ.Π.Μ.Σ.. 

Προϋπόθεση για οριστική εγγραφή των υποψηφίων 
στο Δ.Π.Μ.Σ. είναι η ολοκλήρωση των προπτυχιακών 
υποχρεώσεων μέχρι τις 15 Οκτωβρίου του ιδίου ακα¬ 
δημαϊκού έτους. 

Η Συμμετοχή των μελών του προγράμματος στη διαδι¬ 
κασία αξιολόγησης υποψηφίων Μ.Φ. είναι υποχρεωτική 
και λαμβάνει προτεραιότητα από άλλες υποχρεώσεις. 
Μέλη που βρίσκονται εκτός Ηρακλείου για επαγγελμα¬ 
τικούς λόγους, έχουν πρότερη ανειλημμένη διοικητική 
υποχρέωση για τις συγκεκριμένες μέρες, ασθενούν ή 
έχουν σοβαρούς προσωπικούς λόγους, απαλλάσσονται 
εφόσον ενημερώσουν την γραμματεία και πάρουν την 
έγκριση της Σ.Ε.. Μέλη που αδικαιολόγητα δεν συμμετέ¬ 
χουν στην διαδικασία δεν θα έχουν την δυνατότητα να 
δέχονται στο εργαστήριό τους φοιτητές από το συγκε¬ 
κριμένο έτος για γοϊβϊιοπ ή Μ.Δ.Ε.. 

Δυνατότητες χρηματοδότησης-Υποχρεώσεις 

Οι Μ.Φ. δικαιούνται όλες τις παροχές για προπτυχια¬ 
κούς φοιτητές, όπως αυτές καθορίζονται από το ν. 4485/ 
2017, (κουπόνια σίτισης, φοιτητικό εισιτήριο, μειωμένα 
έξοδα συμμετοχής σε ορισμένες πολιτιστικές και ψυχα¬ 
γωγικές εκδηλώσεις, άτοκα δάνεια και οικονομικές ενι¬ 
σχύσεις για την κάλυψη ειδικών εκπαιδευτικών αναγκών 
τους) και τον Οργανισμό και Εσωτερικό Κανονισμό του 
Πανεπιστημίου Κρήτης, εκτός δωρεάν συγγραμμάτων. 

Οι Μ.Φ. μπορούν να καλύπτονται οικονομικά από 
χρηματοδοτούμενα προγράμματα έρευνας στα οποία 
συμμετέχουν. Οι φοιτητές έχουν επίσης τη δυνατότητα 
λήψης υποτροφίας από το Πρόγραμμα Μεταπτυχιακών 
Σπουδών όπως αναφέρεται στο Νόμο. Το Ι.Μ.Β.Β. δύνα- 
ται να παρέχει υποτροφίες μονοετούς διάρκειας σε αριθ¬ 
μό πρωτοετών φοιτητών. Οι υποτροφίες αυτές δίνονται 
μετά από διαδικασία αξιολόγησης που μπορεί να είναι 
η ίδια που εφαρμόστηκε στην διαδικασία εισαγωγής. Οι 
σχετικές λεπτομέρειες ορίζονται με απόφαση της Ε.Δ.Επ. 
ύστερα από εισήγηση της Σ.Ε. 

Το Διϊδρυματικό Πρόγραμμα Μεταπτυχιακών Σπου¬ 
δών της Μοριακής Βιολογίας - Βιοϊατρικής ενθαρρύνει 
τους Μ.Φ. που δεν εντάσσονται στις παραπάνω κατη¬ 
γορίες να επιδιώξουν εξωτερική χρηματοδότηση των 
σπουδών τους από διάφορα Ιδρύματα (Ι.Κ.Υ., Ωνάσειο, 
Μποδοσάκη, Εμπειρίκειο, κ.λπ.). 

Οι Μ.Φ. μερικής απασχόλησης δεν δικαιούνται οικο¬ 
νομικής υποστήριξης από πηγές τού Προγράμματος. 
Αυτό δεν αποκλείει την πιθανή χρηματοδότησή τους 
από ερευνητικά προγράμματα. 

Μέσα στα πλαίσια της εκπαίδευσής τους, οι Μ.Φ. υπο- 
χρεούνται να επικουρούν τους Καθηγητές στην εκτέλε¬ 
ση των εκπαιδευτικών τους καθηκόντων (εργαστήρια, 
φροντιστήρια, επιτηρήσεις). Η φύση του έργου που 
οφείλουν να εκτελέσουν και ο αριθμός ωρών ετήσιας 
απασχόλησής τους καθορίζονται από την Ε.Δ.Επ., μετά 
από πρόταση της Σ.Ε - οι ώρες απασχόλησης δεν μπο- 

ρούν να υπερβαίνουν τις 100 ετησίως. Κατά προτεραι¬ 
ότητα απασχολούνται οι δευτεροετείς Μ.Φ. ενώ για το 
πρώτο έτος σπουδών η απασχόληση περιορίζεται στο 
ελάχιστο δυνατό χρόνο. Η αναγνώριση του έργου των 
Μ.Φ. γίνεται με την έκδοση σχετικής βεβαίωσης από το 
Τμήμα Βιολογίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Ρέθυμνο, 30 Μαΐου 2018 
Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























